In 1871 het hy in die huwelik getree met Alberta Elizabeth Johanna Steyn, 'n niggie van pres. M.T. Steyn. Die egpaar het hulle in die distrik Ladybrand in die Verowerde Gebied gevestig, vanwaar hulle in 1875 na Zwartpan in die distrik Kroonstad getrek het om vir goed daar te bly. Uit die huwelik is twee seuns, Piet en Manie, en 'n dogter, Albertha, gebore. Op 11 Desember 1899 het Piet en Manie in die Slag van Magersfontein gesneuwel.